**Ministru kabineta noteikumu projekta “Grozījums Ministru kabineta 2016. gada 20. decembra noteikumos Nr. 848 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts atbilstoši Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20.panta 6. un 13. punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 20. decembra noteikumos Nr. 848 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi” (turpmāk – Noteikumi) paredz, ka projekta izmaksas ir attiecināmas finansēšanai no Kohēzijas fonda līdzfinansējuma no dienas, kad noslēgta vienošanās vai civiltiesiskais līgums par projekta īstenošanu.Noteikumos minētā 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” ietvaros projektu iesniegumu atlase ir izsludināta 2017. gada 20. februārī ar projektu iesniegumu iesniegšanas termiņu līdz 2017. gada 15. novembrim. Pašreiz 4.5.1.2. pasākuma ietvaros, no sešiem plānotajiem projektiem, Centrālajā finanšu un līgumu aģentūrā (turpmāk – CFLA) ir iesniegti divi projektu iesniegumi, kuri ir apstiprināti ar nosacījumu. Saskaņā ar CFLA sniegto informāciju līdz 2017.gada 30.septembrim tiks iesniegti vēl divi projektu iesniegumi, bet līdz atlases termiņa beigām tiks iesniegti pēdējie divi projektu iesniegumi. Atsevišķiem projektu iesniedzējiem, kuru projektos, bez jaunu videi draudzīgu sabiedrisko transportlīdzekļu (autobusu) iegādes vai esošo autobusu aprīkošanas ar elektrību un saspiesto dabasgāzi videi draudzīgākai darbībai, ir paredzēta arī saistītās uzlādes vai uzpildes infrastruktūras izveide, piemēram, elektroautobusu uzlādes staciju izveide, vienlaikus ar projekta iesniegumu iesniegšanu CFLA, būtu iespējams uzsākt uzlādes staciju vietu un elektropieslēgumu izveides iepirkumu procedūras un noslēgt būvdarbu līgumus, kā arī uzsākt darbus vēl šajā būvniecības sezonā un veikt izmaksas, tādējādi paātrinot Eiropas Savienības fondu investīciju ieviešanu. Minētās darbības nav iespējams veikt pamatojoties uz Noteikumos noteiktajām izmaksu pozīcijām paredzētajiem attiecināmības perioda ierobežojumiem.Finanšu ministrija savā 2017. gada 28. jūlija vēstulē Nr. 21-3-01/5895 ir aicinājusi Satiksmes ministriju virzīt nepieciešamās izmaiņas Ministru kabineta noteikumos par specifiskā atbalsta mērķa īstenošanu, ja sadarbībā ar projektu iesniedzējiem un partneriem tiek konstatēts, ka nepieciešams pārskatīt kādas prasības, t.sk. arī investīciju projektu ieviešanas fāzē, kas var paātrināt Eiropas Savienības fondu investīciju ieviešanu.Ņemot vērā, ka projektu iesniegumu iesniegšana, izvērtēšana un apstiprināšana tiešā veidā ietekmē noteiktos maksājumus un specifiskā atbalsta mērķa 2018.gada finanšu rādītāju sasniegšanu ir svarīgi, lai projektiem, kuriem ir augsta gatavības pakāpe, būtu iespējams uzsākt īstenot projekta aktivitātes arī pirms projekta iesnieguma apstiprināšanas.Ievērojot minēto, Ministru kabineta noteikumu projekts paredz, ka projekta izmaksas ir attiecināmas finansēšanai no Kohēzijas fonda līdzfinansējuma no dienas, kad projekta iesniedzējs ir iesniedzis projekta iesniegumu sadarbības iestādē. |
| 3. | Projekta izstrādē iesaistītās institūcijas | Satiksmes ministrija. |
| 4. | Cita informācija | MK noteikumu projektam nav ietekmes uz projektu iesniegumiem, par kuriem ir pieņemts lēmums un noslēgta vienošanās vai civiltiesiskais līgums ar sadarbības iestādi. Attiecībā uz sadarbības iestādē iesniegtajiem projektu iesniegumiem, sadarbības iestāde turpina veikt iesniegto projektu iesniegumu vērtēšanu, informējot finansējumu saņēmējus par iespēju projektā paredzētās izmaksas attiecināt atbilstoši MK noteikumu projektam, veicot tehniskos precizējumus iesniegtajos projektu iesniegumos. Savukārt attiecībā uz tiem projektu iesniegumiem, kuru iesniegšana plānota jau tuvākajā nākotnē, sadarbības un atbildīgā iestāde nodrošina finansējuma saņēmēju informēšanu par MK noteikumu projektu. Pēc MK noteikumu projekta stāšanās spēkā būs nepieciešams veikt grozījumus projektu iesniegumu atlases nolikumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma īstenošanas vietas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts ir publicēts Satiksmes ministrijas mājas lapā internetā. Ministru kabineta noteikumu projekts izsludināts Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji Ministru kabineta 2007.gada 7.aprīļa noteikumu Nr. 300 “Ministru kabineta kārtības rullis” noteiktajā kārtībā varēs līdzdarboties Ministru kabineta noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto Ministru kabineta noteikumu projektu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

Satiksmes ministrs U.Augulis

Vīza:

Valsts sekretāra vietā,

valsts sekretāra vietniece Dž.Innusa

12.10.2017. 10:02

818

V.Preimanis

67028223, vilnis.preimanis@sam.gov.lv